ካመላከበት ዘመን አንስቶ ተንቀሳቃሽ ምስል፣ በመስታውት ሣጥን የሚታይበት አስደናቂ የሥነ ቴክኒክ ግኝት በዓለም ውስጥ መዛመቱ አልቀረም። ከዚያም የኮምፒዩተር ዘመን ከተተካ በኋላ፤ ውሎ አድሮ ፤ መዳፍ በሚያክል የሥነ ቴክኒክ ውጤት ያለሽቦ ድምጽንም ምስልንም የሚያቀብሉም የሚያሠራጩም መሣሪያዎች ቀርበዋል። በአሁኑ ጊዜ አገልግሎታቸው የተራቀቀና የተለያየ ይሁን እንጂ ፤ የዚህ ብርቅ ድንቅ አገልግሎት ሀ ብሎ የተጀመረው ልክ ከ ዛሬ 40 ዓመት በፊት እ ጎ አ ሚያዝያ 3 ቀን 1973 ዓ ም ነው። ጀማሪዎቹ፣ ከቺካጎ ፣ኢሊኖይ፤ ዩናይትድ እስቴትስ፤ የሞቶሮላ ሽቦ የለሽ ስልኮች ሥነ ቴክኒክ ኢንጂኔሮችና የአዲስ ግኝት ባለቤቶች ዶ/ር ማርቲን ኩፐርና ጆን ኤፍ ሚቼል ናቸው። Dyna TAC(Dynamic Adaptive Total Area Coverage)የተባለው ከአንድ ኪሎ በታች ይመዝን የነበረው ሽቦ የለሽ ስልክ ለናሙና ከቀረበ በኋላ በ 10ኛው ዓመት ነበረ ለገበያ የቀረበው።ብርቅ ድንቅ ሆኖ ብቻ አልነበረም የታየው ዋጋውም በጣም ውድ ነበረ! ፤ 4,000 የአሜሪካ ዶላር!
